Protest inedit la Arad. Mai mulţi localnici au plantat, în weekend, copaci în gropile unui drum judeţean, nemulţumiţi că autorităţile nu au făcut nimic pentru a repara şoseaua.

Protestul inedit a avut loc pe DJ 709 B, care leagă localtăţile Macea şi Sânmartin. Înaintea protestului, oamenii au trimis petiţii către Prefectură, Poliţia Macea şi Inspectorarul de Poliţie Judeţean Arad, în care au reclamat starea dezastruoasă a drumului. În răspunsul primit, în aceste zile, de la Poliţia Judeţului Arad se arată că administratorul drumului a fost amendat cu 2.205 lei. Văzând că nici amenda nu a deteminat autorităţile să repare drumul, oamenii au trecut la proteste. Aşa, că au plantat copaci în gropile din asFalt, dintre care unele mai mari de jumătate de metru

Mai mult unele treceri pentru pietoni sunt nesemnalizate, indicatoarele rutiere lispind cu desăvârşire, ceea ce poate duce la apariţia unor evenimente nedorite. Oamenii se plâng că pe lângă pericolul din timpul condusului maşinii, trebuie să suporte cheltuieli mari cu reparaţiile.

EMBED CODE Copiază codul de mai jos pentru a adăuga acest clip audio pe site-ul tău.

Unul dintre iniţiatorii campaniei a postat pe contul său de Facebook, că a ieşit… „la plantat de pomi şi pescuit pe soseaua DJ 709B, segmentul Macea-Sânmartin. Este trist ca in aceasta zona de vest, una dintre cele mai industrializate si dezvoltate din Romania, exista atata indiferenta. Am putea avea cea mai dezvoltata infrastructura, in schimb avem cea mai dezvoltata nepasare”, mai spune arădeanul.

sursa foto: https://www.facebook.com/remuscurt